
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (XII. 13.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. december 7.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	153/2023
	2023.11.23.
	2024. évi bizottsági munkatervek elfogadása
	2023. decemberi ülés
	beterjesztve


II. Polgármesteri tájékoztató az előző ülés óta történt fontosabb eseményekről
November 25-én került megrendezésre a Barátság Nyugdíjas Klub által szervezett Erzsébet- és Katalin-bál, melyen képviseltem önkormányzatunkat.
November 27-én letették az esküt a Helyi Választási Bizottság tagjai, Gálfi János Istvánné, dr. Kerékgyártó Rita Erzsébet és Gödöny Péter.
December 1-jén városunkba látogatott Deutsch Tamás európai parlamenti képviselő, aki egy fórum keretében előadást tartott „Védjük meg szuverenitásunkat!” címmel.
December 2-án rendezte meg a Tápiómenti Kisbárka Egyesület a fogyatékkal élők délutánját, a Bárka-napot. A művelődési házban tartott családias hangulatú programon alpolgármester úr képviselte önkormányzatunkat.
A Béke utcában a Teleki Pál és Balassi Bálint utca közötti hiányzó járdaszakasz építése befejeződött; a hónap végéig a Kossuth Lajos utca járdái is elkészülnek.

A régi Úri út munkálatai a napokban elkészülnek, folyamatban van a műszaki átadás-átvétel. A Kisboldogasszony templom parkolójának kialakítása elkezdődött, ennek lezárása év végéig várható.

Az iszapaszfaltos útburkolatú utcákban a kétoldali zúzottköves padka kiépítése megtörtént. 

Sülysáp, 2023. december 7.

Horinka László 

polgármester

